́же и́стина у́бѡ єди́но є́сть и про́сто, а́ще и сугу́бѡ ви́дима показу́ется, и ма́лѡ не ѿвсю́ду вопіе́тъ себѐ ви́дѣти хотя́щымъ свидѣ́тельствующи: человѣ́къ же сло́женъ сы́й, и съ чу́вствы сплете́нъ, єще́ же измѣне́ніємъ подлежа́щъ и прело́гу, исхо́дитъ ѻвогда̀ изъ̑ себѐ: и ѡ́бразомъ нѣ́кимъ и са́мъ проти́ву себѐ я́коже не вѣ́сть быва́етъ, ѿ мнѣ́нія лука́внуя и невѣ́ріемъ неду́гуя: и тремѝ у́бѡ си́ми, мнѣ́ніемъ, глаго́лю, лука́вствомъ же и невѣ́ріемъ, свидѣ́тельствуемыя ѿ тріе́хъ ѻ́нѣхъ и́стины, ѿ писа́нія и тва́ри и ду́ха си́рѣчь, ѻкая́ннѣ ѿпа́даетъ